Nelson Hays Library เป็นห้องสมุดที่ผมขับรถผ่านตอนเช้าทุกวันครับ แต่พั่งจะรู้ว่าที่นี่มีร้านคาเฟ่ดีๆอยู่ด้วครับ โดยอาหารนั้นจะมาจาก British club ที่อยู่ข้างๆครับ

ร้านอยู่ในห้องสมุด ริมถนนสุรวงศ์ ครับ จอดรถได้ที่ลานหน้าร้านเลยครับ

บรรยากาศ: ร่มรื่นครับ มีต้นไม้ใหญ่กับอาคารเก่าๆ เดินเข้ามาก็รู้สึกเวลาเดินช้าลงแล้วครับ ร้านมีทั้งส่วน indoor และ outdoor สามารถนำหนังสือจากในห้องสมุดมาอ่านที่ร้านก็ได้นะครับ 4 ดาว

อาหาร: Caesars salad add tandoori salmon ตัวสลัดทำได้ดีครับ ผักสดและกรอบ ส่วนแซลมอนทาเครื่องเทศอบเตาทันดูร์ นี่อร่อยและเข้ากับสลัดได้ดีเกินคาดครับ

British club sandwich ขนมปังปิ้งพร้อมเครื่องแซนวิชครบครับอย่าง เบคอน แฮม ไข่ดาว ผักกาด และ มะเขือเทศ ใช้ได้ครับ

ปิดท้านด้วย lemon cake เนื้อแน่น รสเปรี้ยว ทานพร้อมน้ำตาลเคี่ยวโรยเปลือกมะนาวขูดหอมหวาน กับชาแก่ๆ ปิดท้ายมื้อได้กำลังดีครับ

3.5 ดาว

บริการ: จำนวนบริกรต่อแขกค่อนข้างน้อยทำให้ช้าครับ 2.5 ดาว

ราคา: ราวๆ 250-300 บาทต่อคน

สรุป 3.5 ดาว